ΚΑΝΟΝΙΣΜΟΣ (ΕΟΚ) αριθ. 3767/91 ΤΟΥ ΣΥΜΒΟΥΛΙΟΥ της 19ης Δεκεμβρίου 1991 σχετικά με την ανάληψη επείγουσας δράσης για την προμήθεια τροφίμων που προορίζονται για τους πληθυσμούς ιδίως της Μόσχας και της Αγίας Πετρούπολης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), και ιδίως το άρθρο 7 παράγραφος 5 και το άρθρο 8,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (2), και ιδίως το άρθρο 6 παράγραφος 6 και το άρθρο 7 παράγραφος 4,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του Βοείου κρέατος (3), και ιδίως το άρθρο 6 παράγραφος 5 και το άρθρο 7 παράγραφος 2,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (4), και ιδίως το άρθρο 35,

την πρόταση της Επιτροπής,

Εκτιμώντας:

ότι η αγορά ορισμένων γεωργικών προϊόντων μπορεί να παρουσιάζει καταστάσεις παραγωγής που επιτρέπουν τη διάθεση των εν λόγω προϊόντων κάτω από ιδιαίτερες συνθήκες-

ότι, κατ' εκτέλεση των συμπερασμάτων του Ευρωπαϊκού Συμβουλίου στις 9 και 10 Δεκεμβρίου 1991 για τη χορήγηση επισιτιστικής βοήθειας στους πληθυσμούς ιδίως της Μόσχας και της Αγίας Πετρούπολης, πρέπει να προβλεφθεί ότι τίθενται στη διάθεση των πόλεων αυτών γεωργικά προϊόντα, για να βελτιωθούν οι όροι εφοδιασμού του πληθυσμού τους- ότι, για ορισμένα από τα προϊόντα αυτά, τα αναγκαία μέτρα μπορούν να εγκιθούν από την Επιτροπή, κατ' εφαρμογή της ισχύουσας νομοθεσίας-

ότι εμπίπτει στην αρμοδιότητα της Επιτροπής να καθορίσει τις λεπτομέρειες εφαρμογής της παρούσας δράσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τους όρους που αναφέρονται στον παρόντα κανονισμό, αναλαμβάνεται επείγουσα δράση για τη δωρεάν χορήγηση στους πληθυσμούς ιδίως της Μόσχας και της Αγίας Πετρούπολης, ορισμένων τροφίμων που θα προσδιορισθούν και που είναι διαθέσιμα κατόπιν μέτρων παρέμβασης.

Οι δαπάνες για την παρούσα δράση περιορίζονται σε 95 εκατομμύρια Ecu, τα οποία εγγράφονται στο γενικό προϋπολογισμό των Ευρωπαϊκών Κοινοτήτων.

Άρθρο 2

1. Τα προϊόντα μπορούν να χορηγηθούν αυτούσια ή μετά από μεταποίηση.

2. Η παρούσα δράση μπορεί επίσης να αφορά τρόφιμα που λαμβάνονται στα πλαίσια εμπορικής συναλλαγής προϊόντων, που προέρχονται από αποθέματα παρέμβασης, με τρόφιμα που ανήκουν στη ίδια ομάδα προϊόντων.

3. Οι δαπάνες για την προμήθεια, συμπεριλαμβανομένης της μεταφοράς και, ενδεχομένως της μεταποίησης, καθορίζονται με διαγωνισμό ή, για λόγους επείγοντος, με διαδικασία απευθείας ανάθεσης.

4. Οι δαπάνες πληρώνονται στους εμπορευομένους για τις προμήθειες γιατ ις οποίες έχει προσκομισθεί η απόδειξη ότι τα προϊόντα έφθασαν στο προβλεπόμενο στάδιο παράδοσης.

5. Τα προϊόντα που αποστέλλονται κατ' εφαρμογή του παρόντος κανονισμού, δεν επωφελούνται των επιστροφών κατά την εξαγωγή και δεν υπάγονται στο καθεστώς των νομισματικών εξισωτικών ποσών.

Άρθρο 3

Οι λεπτομέριες εφαρμογής του παρόντος κανονισμού εκδίδονται με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 ή, κατά περίπτωση, στα αντίστοιχα άρθρα των κανονισμών (ΕΟΚ) αριθ. 804/68, (ΕΟΚ) αριθ. 805/68 και (ΕΟΚ) αριθ. 1035/72.

Άρθρο 4

Η Επιτροπή αναλαμβάνει τον έλεγχο των εργασιών παράδοσης καθώς και της εφαρμογής των κριτηρίων που ισχύουν για τη διανομή της ενίσχυσης στους ενδιαφερομένους πληθυσμούς.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1991. Για το Συμβούλιο

Ο Πρόεδρος

P. DANKERT

(1) ΕΕ αριθ. L 281 της 1. 11. 1975, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 3577/90 (ΕΕ αριθ. L 353 της 17. 12. 1990, σ. 23). (2) ΕΕ αριθ. L 148 της 28. 6. 1968, σ. 13. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1630/91 (ΕΕ αριθ. L 150 της 15. 6. 1991, σ. 19). (3) ΕΕ αριθ. L 148 της 29. 6. 1968, σ. 24. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1628/91 (ΕΕ αριθ. L 150 της 15. 6. 1991, σ. 16). (4) ΕΕ αριθ. L 118 της 20. 5. 1972, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1623/91 (ΕΕ αριθ. L 150 της 15. 6. 1991, σ. 8).